El Govern de la Generalitat de Catalunya, mitjançant el Decret 305/1987, de 19 d'octubre, va autoritzar TABASA per gestionar, per encàrrec de l'Administració de la Generalitat, el servei consistent en la construcció, la conservació i l'explotació dels túnels de Vallvidrera i els seus accessos.
Aquest encàrrec a TABASA, en la seva condició d'empresa pública i mitjà propi de la Generalitat, ha estat posteriorment modificat pels decrets 70/2008, d'1 d'abril; 103/2009, de 30 de juny; 39/2010, de 16 de març, i 426/2011, de 27 de desembre, amb l'atribució de la gestió d'altres actuacions i serveis d'interès general.
El Govern, en el marc de reestructuració del sector públic i atesa la situació financera de la Generalitat, ha acordat impulsar la privatització de la gestió del servei públic de conservació i explotació dels túnels de Vallvidrera i els seus accessos i del túnel del Cadí i els seus accessos.
Per tot això, a proposta dels consellers d'Economia i Coneixement i de Territori i Sostenibilitat, i d'acord amb el Govern,
Es deixa sense efecte l'encàrrec de gestió a TABASA de les actuacions relacionades a l'article 1.1 i 1.3 del Decret 305/1987, de 19 d'octubre, consistents en:
La construcció, conservació i explotació dels túnels de Vallvidrera i dels seus accessos.
La millora de l'accessibilitat i remodelació de l'estació de Gràcia de Ferrocarrils de la Generalitat de Catalunya.
La construcció, conservació i explotació d'aparcaments d'enllaç a diverses estacions de la línia del Vallès de Ferrocarrils de la Generalitat de Catalunya.
La construcció de la nova estació de FGC-Vullpalleres a Sant Cugat del Vallès.
La conservació i explotació de l'eix Vic-Olot (C-37).
La construcció, conservació i explotació d'àrees i estacions de servei en les actuals i futures vies segregades de titularitat de la Generalitat.
La construcció, conservació i explotació de la carretera Horta de Sant Joan-Xerta d'acord amb el projecte: Execució de les obres de millora general.
Condicionament de les carreteres T-330, T-333 i N-230b.
Tram: Horta de Sant Joan-Intersecció amb la carretera C-12 (Xerta).
La gestió, en la seva condició d'empresa pública, del portal públic ECO-Via T, instrument per a la inscripció del usuaris que vulguin gaudir, en les autopistes on sigui aplicable, del descompte ECO per a vehicles que reuneixin les característiques tècniques d'eficiència energètica que aprovi l'Administració de la Generalitat de Catalunya.
La construcció, conservació i explotació dels carrils reservats per a vehicles de transport públic i per a vehicles privats d'alta ocupació (bus-VAO) a la carretera C-58.
Correspon al Departament de Territori i Sostenibilitat la prestació dels serveis corresponents a les infraestructures i instal·lacions següents:
a) Els túnels de Vallvidrera i dels seus accessos.
b) Eix Xerta-Horta de Sant Joan, el qual comprèn les carreteres: T-330, del PK 17+200 (TM Horta de Sant Joan) al 27+148 (TM Prat de Comte); T-333 del PK 27+148 (TM Prat de Comte); al 32+219 (TM Prat de Comte), i N-230b del PK 18+140 (TM Xerta) al 25+550 (TM Prat de Comte).
c) L'eix Vic-Olot (C-37), entre les carreteres C-17 (TM Manlleu) fins a la variant de la carretera C-63 (TM la Vall d'en Bas).
d) Els carrils reservats per a vehicles de transport públic i per a vehicles privats d'alta ocupació (bus-VAO) a la carretera C-58.
e) Les estacions i àrees de servei que es detallen a continuació:
Àrees de servei a l'eix transversal Lleida-Girona, carretera C-25, PK 111+525.
Àrees de servei a l'eix transversal Lleida-Girona, carretera C-25 de Fontfreda a l'enllaç amb la C-154, PK 174+601.
Àrees de servei situada en el PK 10+900 de l'autopista Mataró-Granollers.
Àrees de servei situada entre els PK 9+050 i 9+650 de l'autopista C-32.
f) La gestió del portal públic ECO-Via T, instrument per a la inscripció del usuaris que vulguin gaudir, en les autopistes on sigui aplicable, del descompte ECO per a vehicles que reuneixin les característiques tècniques d'eficiència energètica que aprovi l'Administració de la Generalitat de Catalunya.
3.1 S'encarrega a l'empresa pública Infraestructures de la Generalitat de Catalunya, SAU la gestió de les estacions i àrees de servei que es detallen a continuació:
Àrea de servei situada en el PK 10+900 de l'autopista Mataró-Granollers.
Àrea de servei situada entre els PK 9+050 i 9+650 de l'autopista C-32.
3.2 S'encarrega a l'empresa pública Ferrocarrils de la Generalitat de Catalunya la gestió i l'explotació de l'aparcament d'enllaç de l'estació de Vullpalleres, a Sant Cugat del Vallès.
En virtut d'aquest encàrrec, Infraestructures de la Generalitat de Catalunya, SAU i Ferrocarrils de la Generalitat de Catalunya se subrogaran en la posició de TABASA en els contractes vigents per a l'explotació de les esmentades instal·lacions.
Amb aquesta finalitat es procedirà a aixecar les corresponents actes, al lliurament i recepció dels títols sobre els béns, drets i instal·lacions per part de les empreses, fent lliurament de tota la documentació econòmica, tècnica i contractual.
3.3 S'encarrega a l'empresa pública Ferrocarrils de la Generalitat de Catalunya la gestió i l'explotació de les obres de millora de l'accessibilitat i remodelació de l'estació de Gràcia de Ferrocarrils de la Generalitat de Catalunya.
Correspon a Ferrocarrils de la Generalitat de Catalunya la recepció de les esmentades obres, que s'incorporen al seu patrimoni.
4.1 L'efectivitat del que estableix l'article 1 d'aquest Decret pel que fa a la construcció, conservació i explotació dels túnels de Vallvidrera i dels seus accessos resta condicionada a la formalització del contracte de gestió de servei públic de conservació i explotació dels túnels de Vallvidrera i els seus accessos i del túnel del Cadí i els seus accessos.
4.2 L'assumpció pel Departament de Territori i Sostenibilitat, per Infraestructures de la Generalitat de Catalunya, SAU i per Ferrocarrils de la Generalitat de Catalunya de la gestió de la resta de les activitats i els serveis a que es refereix l'article 1 d'aquest Decret, serà efectiva a la data de subscripció de les actes d'adscripció i lliurament per TABASA, assumint fins aquest moment aquesta empresa pública la seva gestió, amb tots els seus drets i deures.